procesaur/Wiki.mk huggingface dataset:
Мишел Харви

Мишел Луиз Харви (|Michelle Louise Harvey; р. ) е австралијанска форензичарка специјализирана во форензичка ентомологија (употреба на инсекти во истрагите за злосторства). Нејзиното истражување се состои од употреба на ДНК од инсекти за да се идентификуваат ларви, што помага во проценувањето на времето од смртта. Харви издава широк спектар на нејзини истражувања и говори на многу конференции. Активна е во промоцијата на науката преку јавно говорење и медиуми.
1 Кариера
Харви го добива својот докторат по форензички науки во 2006 на Центарот за Форензички науки при Универзитетот Западна Австралија и дипломира во март 2007. Од 2006 до 2012 таа беше предавач по форензичка биологија на Универзитетот Портсмут, истражувајќи ги молекуларните врски помеѓу форензички значајните Калифориде. Оттогаш се враќа во Австралија за да го продолжи своето истражување на Универзитетот Дикин.
2 Награди и почести
*2013 Стипендија Винстон Черчил
*2004 Жена на годината во науката за Западна Австралија*2003 Стипендија Сер Кеит Мурдох од Американско-австралиската асоцијација (постдипломски истражувања на Антрополошкиот истражувачки институт (познат како Боди Фарм) во Ноксвил, Тенеси)*2001/2002 Ротарски амбасадорски научник (Универзитет Преторија, Јужна Африка)
Куп на УЕФА 1982-1983

Купот на УЕФА во сезоната 1982-1983 било 12-тото издание на Купот на УЕФА. Победник бил белгискиот клуб Андерлехт кој со вкупен резултат 2-1 бил подобар во финалето од португалската Бенфика.
1 Прво коло
|}
2 Второ коло
|}
3 Осминафинале
|}
4 Четвртфинале
|}
5 Полуфинале
|}
6 Финале
|}
6.1 Втор натпревар
''Андерлехт победил со вкупен резултат 2-1.''
7 Екипа победник
Победник на Купот на УЕФА 1982-1983
Андерлехт 1. титула
Ирина Глибко

Ирина Глибко (|Ірина Глібко; – ) — украинска ракометарка, лев бек на Р’мнику В’лча и на украинската репрезентација.
Починала во Р’мнику В’лча на 28 август 2024 г. на возраст од 34 години по долга борба со ракот.
1 Титули
1.0.1 ЧСМ Букурешт
*Романско првенство (1) : 2014-2015
1.0.2 Р’мнику В’лча
*Суперкуп на Романија (1) : 2018
2 Поединечни награди
* Најдобар стрелец во романската лига (2) : 2013, 2018
Несовремени разгледувања

Несовремени разгледувања е книга на германскиот филозоф Фридрих Ниче од 1876 година, која содржи четири есеи, објавени претходно.
1 Осврт кон делото
Четирите есеи, подоцна собрани под насловот „Несовремени разгледувања“, Ниче ги нарекува „целосно борбени“. Од нив, првиот есеј (од 1873 година) претставува напад на германското воспитување; вториот есеј (од 1874 година) го критикува „модерното производство на науката“; а во третиот и четвртиот есеј е дадена критика на германската култура. Според Ниче, од овие „четири атентати“, првиот има извонреден успех, предизвикувајќи бројни негодувања, но тие предизвикале непроценливо дејство во неговиот живот, зашто по нивното објавување, тој стекнал слобода на говорот и никој повеќе не барал расправа со него. Притоа, Ниче тврди дека есеите за Шопенхауер и за Вагнер се визија на неговата иднина и во нив се запишани неговата најдлабока историја, но и неговиот завет.
Мерцедес Дорети

Мерцедес Дорети (родена 1959) е форензички антрополог од Аргентина со седиште во Њујорк. Позната е по пронаоѓањето на докази за злосторство против човештвото. Таа е добитничка на наградата „Гениус Грант“ на МекАртур во 2007 година.
1 Живот
Нејзината мајка е Магдалена Руиз Гвиназу, радио новинарка.
Родена е и израсната во Буенос Аирес, Аргентина, а се здобива со диплома по антрополошки науки во 1987 при Националниот Универзитет во Буенос Аирес.
Помага во основањето на Аргентинскиот Форензички Антрополошки Тим. Во 1992, ја отвора Њујоршката канцеларија на Тимот и глобално ја продолжува својата работа.
Има работено во Чиле, Венецуела, Филипини, Гватемала, Ел Салвадор, Ирак, Бразил, Хрватска, Етиопија, Хаити, Панама, Француска Полинезија, Јужна Африка, Демократска Република Конго, Босна и Херцеговина, Источен Тимор, Зимбабве, Брегот на Слоновата Коска, Индонезија и Мексико.
Дорети предавала на Универзитетот Калифорнија, Беркли,Харвард, Масачусетскиот Технолошки Институт, Универзитетот Колумбија, Перчејз Колеџ, Њујорк, НССР, Ратгерски Универзитет, Амнести Интернешенал, Картер Центар, и на Светскиот Археолошки Конгрес.
Хјуман Рајтс Уач, Амнести Интернешенал, и Обединетите Нации редовно ги користат нејзините истраги во извештаите за човекови права, особено зашто е позната за пронаоѓање на докази за злосторства против човештвото.
Во 2016, Дорети е именувана на годишната БиБиСи листа од 100 жени.
2 Награди
* 2007 МекАртур Гениус Грант
* 2016 Почесен Докторат од Ново Училиште (Њујорк)
3 Дела
* Мерцедес Дорети, Џенифер Бурел (2007), „Сиви простори и бесконечни преговори“;
* Бредли Џ. Адамс, Џон Е. Бирд (2008), „Измешани остатоци и истраги за човекови права“, поглавје „Обновување, анализирање и идентификување на измешани човечки остатоци“.
3.1 Филм
*''Следејќи ја Антигона: Форензичка антропологија и истраги за човекови права'' (ЕААФ Витнес продукција 2002). Ко-продуцент.
Човечко, премногу човечко

Човечко, премногу човечк (германски: ''Menschliches, Allzumenschliches, Ein Buch für freie Geister'') - книга на германскиот филозоф Фридрих Ниче од 1878 година.
1 Осврт кон делото
Ова дело, Ниче го нарекува „споменик на една криза“ при што секоја реченица во неа изразува по една победа, зашто ова дело му овозможило да се ослободи од она што било несвојствено на неговата природа - идеализмот. Во делото, Ниче ги замрзнал сите идеали, како: генијот, јунакот, верата, светоста, соучеството, „стварта сама по себе“ итн. Според неговото сведоштво, почетоците на ова дело датираат од времето на првите свечени претстави во Бајројт, кога во него се појавила длабока отуѓеност од сè што го окружувало и одвратност кон вагнерството како урнек на германската култура. Според Ниче, „Човечки, премногу човечки“ е „споменик на ригорозното самовоспитување“ со кое тој се подготвувал за радикален раскин со идеализмот. Најголемиот дел од книгата била напишана во Соренто, а таа била завршена една зима во Базел при што Ниче диктирал, легнат в кревет, а пишувал неговиот пријател Петер Гаст, тогашен студент на Универзитетот во Базел. По издавањето на книгата, Ниче испратил два примерока во Бајројт, а истовремено тој добил еден примерок на текстот на „Парсифал“, потпишан од Вагнер. Според Ниче, ова вкрстување на книгите симболично претставувало збогување со Вагнер.
Шаварма

Шаварма — арапско национално јадење, потекнува од Левант. Направено е од различни видови на месо: јагнешко, пилешко, свинско, говедско, телешко, и со мешање на овие видови на месо. Слични јадења: турски донер ќебап и грчко гиро.
1 Постапката за подготовка
Месо се става на стапчиње и се пече на скара. Припременото месо се сече по должина. Остатокот од месото се става на стапчиња.
2 Послужување
Шарвармата може да се послужи во чинија со вообичаените додатоци или завиткана со меко тесто, како од колачи или палачинки. Обично гарнирот е со различни видови леб, медетириански салати, домати и краставици. Може да се користат различни сосеви.
3 Историја
Во 19 век готвачот Хаџи Искендер го направил донерот и ќебапот и потоа ја направил шарвармата која што оди со мексикански тостови или грчки гироа.
4 Потекло на поимот
Но, постои арапски збор кои се преведува од турски збор. Тоа што додадени се повеќе и се сече месо по должина во слоеви земени од турската и грчката кујна и нивните специјалитети.
5 Интересни факти
За време на снимањето на филмот Осветници, по сцената на групните борби главниот лик Ајронмен изразил желба да се релаксирал со шарварма и по снимањето на завршните сцени оваа група глумци виделе гости во шарварма на киоск во Њујорк.
Кнедли

Кнедли се еден вид на десерт од Средна и Источна Европа, кои најчесто се прават од сливи или кајсии. Земјите во кои кнедлите се популарна се Австрија, Босна, Хрватска, Чешка, Германија, Полска, Романија, Србија, Словачка и Словенија. Ги има и во скандинавската, романската, североисточната италијанска кујна, еврејската, украинската и белоруската кујна. Кнедлите се во округли форми направени од варено тесто со основа од компири и брашно а во средината се става слива или кајсија. Така зготвените кнедли, се валкаат во лебни трошки, потоа се попржуваат во путер. Се служи со шеќер или цимет.
1 Галерија
Антипсихотик

Антипсихотици, исто така познати како невролептици, се класа на лекови кои се користат во третманот на психози (делузии, халуцинации, параноја), претежно на шизофренија и биполарно растројство.
Првата генерација на антипсихотици, познати како типични антипсихотици, биле откриени во текот на 1950-те. Повеќето лекови од втората генерација, познати како атипични антипсихотици се развиени во поново време, иако првиот атипичен антипсихотик, клозапинот, бил откриен во 1960-те и воведен во клиничка пракса во 1970-те. Двете генерации вршат блокада на рецепторите во допаминските патишта во мозокот, меѓутоа атипичните делуваат и врз серотонинските рецептори.
Колин М. Фицпатрик

Колин М. Фицпатрик (|Colleen M. Fitzpatrick; р. ) е американски научник, претприемач и основач на областа форензичка генеалогија. Позната е по учествувањето во идентификацијата на остатоците пронајдени на местото на несреќата на Североисточниот Лет 4422 кој се урна на Алјаска во 1948.
1 Животопис
Фицпатрик е родена на 25 април 1955 во Њу Орлеанс, Луизијана. Дипломата по физика ја добива во 1976 на Рајс Универзитетот, а магистрира (1983) и докторира (1983) на Универзитетот Дјук по јадрена физика. Таа работи на оптички мерни техники со висока резолуција во Спектрон лабораториите за развој, по што основа компанија за оптика која работи на истражување и развој на Рајс системите.
Немајќи што следно да прави, Фицпатрик ја завршува книгата што ја започнала во 2002 на тема форензичка генеалогија, а откако издавачите на ја прифаќаат нејзината книга, таа ја самообјавува. во 2005 Компанијата расте и вработува седум научници, но се затвора во 2005 откако НАСА започнува проект во кој компанијата започнува да се продава на генеалошки конференции. Фицпатрик основа содветно мрежно место и почнува со пишување на колумни на теми за магазини и мрежни места. Во 2006, од неа е побарано да најде исчезнат човек од некој кој сакал да купи земјиште, но сопственикот не бил пронајден; ова води до нејзиниот следен потфат, , што ги користи техниките на форензичката генеалогија за пронаоѓање на исчезнати луѓе. Станува позната во 2008 кога учествува во идентификувањето на остатоците од несреќата на Северноисточниот Лет 4422, која се случува на Алјаска во 1948.
Во 2016, игра важна улога во откривањето на вистинскиот идентитет на Лори Ерика Руф, жена која во 1988 зема лажен идентитет, а извршува самоубиство во 2010, по што семејството на нејзиниот сопруг открива дека таа го украла идентитетот на починато дете. Се открива дека Руф е всушност Кимберли МекЛин, која ги прекинала сите врски со своето семејство и присвоила нов идентитет само за да не биде сместена од нив.
Колин е член на Друштвото на фотооптички инженери (СПИЕ) и вонреден член на Американската академија за форензички науки. Таа е широко призната како основач на модерната форензичка генеалогија.
Во 2017, заедно со Маргарет Прес, го создаваат ДНК Дое проектот кој има за цел идентификување на мртвите луѓе за нивните семејства. Нивниот прв успех во 2018 беше идентификувањето во Охајо на мртвата „Бакскин“ девојка како Марсија Кинг од Арканзас. Тие исто така ги идентификуваа телата на Лајл Стевик и Џозеф Њутон Чендлер III (Роберт Николс) во 2018.
2 Библиографија
2.1 Книги
*''Форензичка генеалогија'', со Ендрју Јеисер, Rice Book Press, 2005.
*''ДНК и генеалогија'', со Ендрју Јеисер, Rice Book Press, 2005.
*''Истрага за мртвиот коњ: Форензички фото-анализи за сите'', Rice Book Press, 2008.
2.2 Поглавја во книги
* Поглавје: „Клучот е камерата“. Книга: „Книгата со идеи на очајниот генеалог: Креативни начини да ги надмудриш твоите недостижни предци“.
Весела наука

„Весела наука“ (германски: ''Die fröhliche Wissenschaft'') — книга на германскиот философ Фридрих Ниче од 1882 година.
1 Осврт кон делото
Ниче вели дека за „Веселата наука“ (''la gaya scienza'') вреди сето она што е речено за „Зора“ - речиси во секоја реченица од ова дело провејуваат длабочината и „највисоката надеж“.
Зора (книга)

Зора - Мисли за моралот како предрасуда (германски: ''Morgenröte. Gedanken über die moralischen Vorurteile'') - книга на германскиот философ Фридрих Ниче од 1881 година.
1 Осврт кон делото
Според Ниче, речиси секоја реченица во оваа книга се родила на морскиот брег, во близината на Џенова, а со оваа книга започнала неговата војна против моралот. Во неа, тој се залага за ослободување од сите морални вредности и одобрување на сето она што било забрането и презирано. Притоа, тој тврди дека поимите, како што се: „бог“, „душа“, „дух“, „слободна волја“, само го упропастуваат човештвото.
Отаде доброто и злото

Отаде доброто и злото - Предигра на философијата на иднината (германски: ''Jenseits von Gut und Böse. Vorspiel einer Philosophie der Zukunft'') - книга на германскиот философ Фридрих Ниче од 1886 година.
1 Осврт кон делото
Оваа книга Ниче ја опишува како „критика на модернитетот“, вклучувајќи ги и модерната наука и уметност, па дури и политиката. Откако претходо го решил афирмативниот дел од својата задача, во ова дело тој ја остварил нејзината негативна половина, т.е. преодредувањето на досегашните вредности (големата војна). Имајќи предвид дека ова дело доаѓа по „Така зборуваше Заратустра“, во него тој се зафаќа со сфаќање на она најблиското околу нас.
Генеалогија на моралот

Генеалогија на моралот - Борбен запис (германски: ''Zur Genealogie der Moral, Eine Streitschrift'') - книга на германскиот философ Фридрих Ниче од 1887 година.
1 Осврт кон делото
Ова дело, кое се состои од три расправи, Ниче го опишува како „најнеобичното“. Притоа, почетокот е студен, научен, па дури и ироничен, а потоа светнува молња, а на крајот се доаѓа до некоја нова вистина. Првиот есеј се занимава со психологијата на христијанството, предмет на вториот есеј е психологијата на совеста, а третиот есеј дава одговор на прашањето: од каде потекнува силната моќ на аскетскиот идеал. Со еден збор, Ниче заклучува дека ова дело ја содржи првата психологија на свештенството.
Самракот на идолите

Самракот на идолите - Како се филозофира со чекан (германски: ''Götzen-Dämmerung, oder Wie man mit dem Hammer philosophiert'') - книга на германскиот философ Фридрих Ниче од 1888 година.
1 Осврт кон делото
Ова дело, Ниче го опишува како „ведро и кобно во тонот, демон кој се смее“, а било напишано во толку мал број денови, што тој се срами да каже. Сепак, тој вели дека оваа книга е исклучок меѓу книгите, зашто од неа нема ништо побогато со супстанција. Притоа, непосредно по завршувањето на ова дело, Ниче се зафатил со задачата за преодредување на вредностите. Предговорот го напишал на 3. септември 1888 година, а попладнето на 21. септември пристингал во Торино, каде веднаш започнал да работи на последната четвртина од делото, кое го завршил на 30. септември, по што отишол да се одмори на брегот на реката По. истиот ден го напишал предговорот за „Самракот на боговите“.
Прва струшка парохија

Прва струшка парохија — православна парохија на Македонската православна црква - Охридска архиепископија, дел од Струшкото архијерејско намесништво на Дебарско-кичевската епархија. Парохиски свештеник е протојереј Митре Попоски (сос. 2018). Парохијата опфаќа дел од Струга и селата Брчево, Присовјани, Локов, Нерези и Безово.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Ѓорѓи“(парохиска црква), Струга, 1835
Црква „Св. Димитриј“, Струга, 2005
Црква „Св. Петка“, Струга, 1990
Црква „Св. Никола Дримени“, Струга, 1983
Црква „Св. Жени Мироносици“, Струга, 2007
Црква „Св. Варвара“, Брчево
Црква „Св. Архангел Михаил“, Брчево
Црква „Св. Димитриј“, Брчево, 1998
Црква „Рождество на Пресвета Богородица“, Присовјани, 2010
Црква „Св. Никола“, Присовјани
Црква „Св. Атанасиј“, Присовјани
Црква „Вознесение Христово“, Локов, 1939
Црква „Вознесение Христово“, Локов, 2016
Црква „Св. Петка“, Локов, почеток на XX век
Црква „Св. Преображение“, Локов, 1994
Црква „Св. Никола“, Нерези
Црква „Св. Ѓорѓи“, Нерези
Црква „Вознесение Христово“, Нерези
Црква „Воведение на Пресвета Богородица“, Нерези
Црква „Св. Димитриј“, Безово
2 Поврзано
* Струшко архијерејско намесништво
Гифхорн

Гифхорн (|Gifhorn) — град и административно седиште на истоимениот округ, во источниот дел на сојузната покраина Долна Саксонија, Германија. Има население од околу 42.000 жители и е под влијание на блиската оддалеченост од поголемите градови, Брауншвајг и Волфсбург. Гифхорн претставува дел од метрополитенската област Хановер-Брауншвајг-Гетинген-Волфсбург.
Најстаро спомнување за постоењето на градот е од 1196 година.
Во градот се наоѓа Меѓународниот музеј за ветерници и воденици, кој содржи опфатна збирка и реплики на ветерници и воденици.
1 Географија
1.1 Местоположба
Градот се наоѓа помеѓу Хановер, Брауншвајг и Волфсбург, околу 20 километри северно од Брауншвајг и околу 15 километри западно од Волфсбург. Во градското подрачје, реката Изе се влева во Алер.
1.2 Соседни општини
Следниве општини се граничат со градот Гифхорн. Почнувајќи од север надесно се (сите во округот Гифхорн): Вагенхоф, Везендорф, Варенхолц, Засенбург, Калберла, Изенбител, Рибесбител, Лајферде, Миден и Умерн.
1.3 Градски единици
Градот Гифхорн се состои од градското јадро со својот Стар град, како и местата Гамзен, Кешторф, Нојбокел, Вилше и Винкел.
2 Историја
Гифхорн бил првпат споменат во 1196 година. Бил сместен на преминот на две важни трговски патишта: „Солениот пат“ (''Salzstraße'') како главна рута за сол помеѓу Линебург и Брауншвајг и „Пченкарниот пат“ (''Kornstraße'') помеѓу Целе и Магдебург.
3 Образование
Во градот се наоѓаат повеќе средни училишта и гимназии.
4 Сообраќај
Железничката станица во Гифхорн се наоѓа во јужниот дел на градот. Во близина на градот се пресретнуваат правците Б4 и Б188.
5 Меѓународни односи
Гифхорн е збратимен со следниве градови:
* Дамфрис, Обединето Кралство
* Гарделеген, Германија
* Гланфорд, Обединето Кралство
* Халсберг, Шведска
* Корсун-Шевченкивски, Украина
* Ксанти, Грција
* Злотов, Полска
6 Личности
* Хајнрих Дециматор (околу 1544-по 1615) — свештеник, автор на универзалниот речник
* Торстен Хајнс (р. 1957) — менаџер
* Ана Монтанаро (р. 1973) — глумица
* Кај-Зелве Рихтер (р. 1974) — новинар
* Катарина Мари Шуберт (р. 1977) — глумица
* Фабијан Клос (р. 1987) — фудбалер
* Зента-Софија Делипонти (р. 1990) — глумица и пејачка
* Бјарне Телке (р. 1992) — фудбалер
7 Галерија
Билев

Билев
Село
Билев
Координати:
Земја, Полска
Војводство, Лодз
Округот, Ласк
Општина, Седзевице
Билев [ˈbilɛf] е село во административниот округ на општина Седзевице, во рамките на округот Лакс,Лодз Војводство, кој се наоѓа во централна Полска.Тоа се наоѓа на околу 6 километри (4 милји) западно од Ласк и 37 километри (23 милји)  југозападно од регионален капитал Лодз.
Радиологија

Радиологијата е медицинска специјалност која користи медицински слики за дијагностицирање и лекување на болести во телото.
За дијагностицирање или лекување на болести се користат разновидни техники на снимање, како што се рендгенско снимање, ултразвук, компјутерска томографија (КТ), јадрена медицина, вклучувајќи позитронска емисиона томографија (ПЕТ) и магнетна резонанца (МРИ). Интервентна радиологија е извршување на (обично минимално инвазивни) медицински процедури со управувач на имиџинг технологија.
Современата практика на радиологија вклучува неколку различни здравствени професии кои работат како тим. Радиологот е лекар кој има завршено соодветно постдипломско образование и ги толкува медицинските слики, ги пренесува овие наоди на други лекари со извештај или вербално и користи слики за да изврши минимални инвазивни медицински постапки. Медицинската сестра е вклучена во грижата за пациентите пред и по имиџинг или процедури, вклучувајќи и администрација на лекови, следење на виталните знаци и следење на седатирани пациенти. Радиограферот, исто така познат како "радиолошки технолог" во некои земји, е специјално обучен здравствен работник кој користи софистицирана технологија и техники за позиционирање за производство на медицински слики. Во зависност од обуката на поединецот и земјата на практика, радиографот може да се специјализира во еден од горенаведените модалитети за имиџинг или да ги прошири улогите во објаснување на сликата.
Циркулација на библиотечен материјал

Циркулација на библиотечен материјал се опфатени активностите околу користење на библиотечен и други видови материјали, во рамки на библиотеката.
Главната јавниот сервис е циркулација на биро или кредити биро, обично се наоѓаат во близина на главниот влез на библиотеката. Тоа обезбедува заеми услуги и капацитети за враќање на ни е позајмена предмети. Обновување на материјали и плаќање на казни, исто така, се постапува во промет биро. Циркулација на персоналот може да обезбеди основни пребарување и референтни услуги, иако повеќе во-длабочината на прашања обично се зборува референца библиотекарите во библиотека референтна маса. На циркулацијата биро е во повеќето случаи вработат библиотека поддршка на персоналот, наместо на професионални библиотекарите.
Томографија

Томографијата е снимање по секции или секционирање, преку употреба на каков било продорлив бран. Методот се користи во радиологија, археологија, биологија, атмосферска наука, геофизика, океанографија, физика на плазма, наука на материјали, астрофизика, квантна информација и други области на науката. Зборот томографија е изведен од старогрчки тостос, "парче, дел" и γράφω графич, "да пишува" (види, исто така, Етимологија). Уред кој се користи во томографијата се нарекува томограф, додека сликата произведена е томограм.
Киелмина

Киелмина
Село
Киелмина
Координати:
Земја, Полска
Војводство, Лодз
Округот, Згиерс
Општина, Струков
Kiełmina [kʲɛuˈmina] е село во административниот округ на општина Струков, во рамките на округот Згиерс,Лодз Војводство, во централна Полска. Тоа е сместена на околу 9 километри (6 милји) југозападно од Струков, 7 км (4 милји) источно од Згиерс, и 9 километри (6 милји) североисточно од регионалниот капитал Лодз.
Џем од слива

Џем од сливи е производ добиен со и додавањена шеќер, обично на1кг исчистени сливи се додава 1 кг шеќер. При готвењето треба постојано да се меша околу (15-20 минути) џемот е готов кога ќе добије потемна боја. Одлика на овој препарат е што содржат цели или делови од плодови во непречено функционирање на желираната маса, без сепарација на течниот дел.
Џемот од сливи се користи најмногу за појадок кој може да се јаде со леб и путер, џемот од сливи е одличен десерт или слатка ужина.
1 Хранлива вредност
100 грама
Енергетската вредност, kcal, 124
Белковини, g, 1.09
Масти, g, 0.22
Јаглехидрати, g, 32.88
Минерали
Калциум (Ca), mg, 21
Железо (Fe), mg, 1.04
Магнезиум (Mg), mg, 19
Фосфор (P), mg, 33
Калиум (К), mg, 312
Натриум (Na), mg, 2
Цинк (Zn), mg, 0.22
Витамини
Витамин Ц, mg, 2.7
Витамин Б1, mg, 0.022
Витамин Б2, mg, 0.093
Витамин Б3, mg, 0.675
Витамин Б6, mg, 0.203
Витамин Б12, mg, 0.000
Витамин А, УИ, 285
Витамин D, УИ, 0.000
Извор:
2 Состојките и начинот на подготовка
1 кг на подготвени сливи, како по правило се додава:* 0.8 1 кг шеќер, дел од кои (за 0.2 кг) додадете мешан желатин;
* 40 g на желатин во прав (од 20 до 80 g);
* 2 до 4 g на лимонска киселина.
По вкус, можете да додадете: рум, чоколадо, ванила стапчиња или цимет.
2.1 Начин на подготовка:
* Миење и чистење на сливите од коските;
* Целите сливи се стваат во малку вода и се готви за 10-15 минути;
* Додадете промешан желатин,со пет пати голема количина на шеќер и се готви за уште еден 1-2 минути;
* Додадете го преостанатиот шеќер којшто се меша со лимонска киселина и се готви за уште 3 до 6 минути од почетокот на вриење;
* Додека готвите се остранува  пената, за да се провери густина на џем;
* Се прелива во тегли, додека е сè уште топло.
Орална медицина

Орална медицина (понекогаш се нарекува стоматолошка медицина, орална и максилофацијална медицина или стоматологија) е специјалност се фокусираше на устата и околните структури. Тоа лежи на интерфејс помеѓу медицината и стоматологијата.
На специјалност е дефиниран во рамките на Европа под Директива 2001/19/EC.
Електромеханика

Во инженерство, електромеханиката ги комбинира процесите и процедурите извлечени од електротехниката и машинското инженерство. Електромеханиката се фокусира на интеракцијата на електричните и механичките системи како целина и како двата системи комуницираат едни со други. Овој процес е особено познат во системи како што се оние на ЕС (еднонасочна струја) машини кои можат да бидат проектирани и управувани за да генерираат енергија од механички процес (генератор) или да се користат механички ефект (мотор). Во овој контекст, електротехниката опфаќа и електроинженерство.
Случајот Вагнер

Случајот Вагнер - Еден музички проблем (германски: ''Der Fall Wagner, Ein Musikanten-Problem'') - книга на германскиот филозоф Фридрих Ниче од 1888 година.
1 Осврт кон делото
Според Ниче, за да може целосно да се сфати ова дело, мора да се страда од судбината на музиката, поради тоа што таа го загубила својот афирмативен карактер и поради тоа што таа е декадентна. Сепак, во ова дело, Ниче задржал многу нешта за себе и не го нападнал Вагнер, кого го сакал. Во продолжение, Ниче зборува против германското сфаќање на културата, велејќи дека Германците се одговорни за сите културни злосторства во последните четири века.
Горан Иванишевиќ

Горан Иванишевиќ (|ɡǒran iʋanǐːʃeʋitɕ|hr; роден на 13 септември 1971) е пензиониран хрватски професионален тенисер и моментален тениски тренер. Тој е единствената личност која ја има освоено титулата на Вимблдон со вајлд карта од страна на организаторот. Тој го постигнал овој успех во 2001 година, откако претходно бил второпласиран на првенствата во 1992, 1994 и 1998 година. Пред турнирот во 2001, тој бил рангиран на 125-тото место , a по неговата победа се искачил на 16- тото место. Неговиот највисок ранкинг во кариерата било второтоместо (зад Пит Сампрас) во 1994 година. Тој бил тренер на Марин Чилиќ од септември 2013 до јули 2016 година, што го водел Чилиќ до неговото најголемо достигнување до денес, титулата на УС Опен во 2014 година..
Бета-сендвич

β-сендвич е тип на белковински домен кој често се среќава во протеомите на живите организми. Овие домени обично се состојат од 80 до 350 аминокиселински остатоци и се одликуваат со две антипаралелни β-плочи кои се поставени спротивно една на друга. Бројот на нишки во β-плочите варира од една до друга белковина. β-сендвич домените понатаму се поделени на повеќе различни склопови (анг. folds). Имуноглобулинскиот тип на склоп, кој се наоѓа во антителата, (Ig-склоп) се состои од β-сендвич аранжман на 7 и 9 антипаралелни β-нишки распоредени во две β-плочи со топологија на мотивот грчки клуч. Топологијата наречена „швајцарски ролат“ (анг. jelly-roll topology) се наоѓа во белковините кои врзуваат јаглехидрати, како што се конканавалин А и разни лектини, во колаген-врзувачкиот домен на ''Staphylococcus aureus'' адхезин и во модулите кои врзуваат фибронектин. L-тип лектинскиот домен е варијација на склопот „швајцарски ролат“, a C2 доменот во својата типична верзија (PKC-C2) е β-сендвич составен од 8 β-нишки.
1 Наводи
Алипашина џамија (Октиси)

Алипашина џамија (се нарекува и Горна џамија) — главна и постара џамија во селото Октиси, во Општина Струга, Македонија.
1 Историја
Џамијата се верува дека е изградена околу 1903 година и истата била обновена во 1973 година.
Црква „Св. Никола“ - Октиси

Свети Никола — главна селска црква во селото Октиси.
1 Историја
Црквата била изградена во 1925 година на претходни темели. Тие темели биле од многу стара црква — старохристијанска базилика во селото украсена со мозаици, изградена на почетокот на V век.
На ѕидовите на храмот биле испишани навредливи и погрдни пораки во текот на јануари 2012 година. Пораките осамнале по повеќедневните етнички тензии во Струга и протестите на албанското население, што се јавиле како реакција на исмејувањето на исламот и Куранот на карневалот во Вевчани.
2 Галерија
3 Поврзано
* Св. Никола — археолошкото наоѓалиште на старохиристијанската базилика на истото место
* Струшко архијерејско намесништво
* Вевчанска парохија
* Октиси
Црква „Св. Атанасиј“ - Октиси

Свети Атанасиј — гробјанска црква во селото Октиси.
1 Историја
Црквата била изградена во година на претходни темели. Таа е најстара селска црква во Октиси.
2 Галерија
3 Поврзано
* Струшко архијерејско намесништво
* Вевчанска парохија
* Октиси
Фередоксински склоп

Во белковинската структура, фередоксинскиот склоп е чест α+β белковински (белковински) склоп со βαββαβ вторична структура на полипептидниот синџир. Структурно, фередоксинскиот склоп може да се смета како долга, симетрична шнола, која еднаш е свиена околу себе, така што нејзините две терминали β-нишки водородно се врзуваат за двете централни β-нишки, формирајќи четвороверижна, антипаралелна β-плоча, која од едната страна е покриена со две α-завојници.
1 Наводи
Флаводоксински склоп

Флаводоксинскиот склоп е чест α/β белковински склоп, втор по честота после TIM цилиндарот. Тој е изграден од три слоеви, со паралелна β-плоча од пет бета нишки во сендвич помеѓу два α-завојни слоеви. Редоследот на нишките во рамките на плочата е 21345.
1 Наводи
Израелски одбранбени сили

Израелските одбранбени сили (на צְבָא הַהֲגָנָה לְיִשְׂרָאֵל, ; буквално преведено: Армија за одбрана на Израел; на |جيش الدفاع الإسرائيلي), познати и под хебрејскиот акроним Цахал се воените сили на Израел, составени од морнарицата и копнените и воздухопловните сили. Тие се предводени од Началникот на Генералштабот, т.н. Раматкал, подреден на министерот за одбрана. Тие се формирани во 1948 година по Израелската декларација за независност со обединување на неколку паравоени организации.
Цимбал

Цимбал е жичен музички инструмент со тело во облик натрапез и со жици закачени на врвот. Се свири со удирање по жиците со дрвени стапчиња.
1 Општи одлики
Како и цитрата, цимбалот се развил од псалтериум, па тие имаат одредени општи сличности со неа: плиток, четвороаглест корпус, со редица жици ставени попречно на свирачот. Меѓутоа, разликите се побитни: корпусот е многу поголем со димензи (околу 135 см на предната и 92 см на задната страна - значи со трапезен облик) па има и сопствени нозе; исто така, бројот на жици е многу поголем, тие вклучуваат тонски опсег од Е до Е3 хроматски, и покрај тоа се штимувани најчесто по три или четири на исти тон; интонацијата е фиксирана со штимувањето; жиците не се трзаат, туку се удираат со дрвени удиралки, чии глави се едната страна обложени со платно, па може да се направи, по желба, потврд или помек удар.
2 Звучни одлики
Начинот на произведување на звукот - со удари, потоа големината на резонаторот, големиот број и должината на жиците, се причина цимбалот да е доста звучен инструмент. Карактеристично за него е големото сливање на звукот - како кај харфата, само во уште поголема мера, затоа што жиците до скоро биле пригушувани само со рака (односно подлактицата), што не било секогаш доволно ефикасно, ниту е можно во секоја прилика, затоа што рацете се веќе зафатени со удирање по жиците, понекогаш и со две палки во една рака. Затоа кај новите, модерни цимбали е поставен систем за пригушување, кој се регулира со една педала; звукот се слева колку што е можно, и по потреба, а тоа овозможува звучни акорди со прецизни звуци низ цела палета на инструменти, кои многу често се користат на чимбалот. Исто така за овај инструмент е каректеристично тремоло на долги мелодиски тонови.
3 Историја на инструментот
Непосреден претходник на цимбалот е средноовековниот псалтериум, и тоа еден гермаснки тип од овој инструмент (на италијански: ''salterio tedesco''), нарекуван хакбрет (Hackbrett), кај кој жиците веќе тогаш, наместо трзање, се удирани со мали дрвени удиралки, и кој од цимбалот е значително помал, и обично се носел околу вратот. Потеклото на тој вид инструмент е од подрачјето на Блискиот Исток, од каде во 12 век стигнал воШпанија, па во западна и средна Европа. Посовршените клавирски инструменти со жици не дозволиле хакбретот, како и подоцна цимбалот, да заземат истакнато место во музичката пракса, па тие се задржале само во фолклорот во некои делови, и до виртуозноста.
Меѓу виртуозите најзначајни биле Панталеон Хебнштрајт (1669- 1750), кој и сам конструирал еден тип на голем цимбал, со два резонатори и 185 жици, па по него тој цимбал долго го нарекувале: панталеон (или панталон). Од друга страна, цимбалот доста рано, преку Турците, стигнал во унгарските и словачките краеви (подоцна, и во некои наши северни области), па тука и до денес се одржал, посебно кај ромските ансамбли, под назиот: цимбалом.
Муспили

Муспили — старогорногерманска песна позната во нецелосна форма (нешто повеќе од 100 линии) од баварскиот ракопис од деветтиот век. Нејзиниот предмет е судбината на душата веднаш по смртта и на Страшниот суд. Многу аспекти на толкувањето на песната, вклучувајќи го и насловот, остануваат контроверзни меѓу научниците.
Педро Доминго Муриљо

Педро Доминго Муриљо (шпански: ''Pedro Domingo Murillo''; – ) бил боливиски патриот и една клучните личности за независност на Горно Перу, денес Боливија, за време на боливиската војна за независност.
1 Животопис
На 17 септември 1757 година се родил Педро Доминго Муриљо во Ла Пас, тогашно Горно Перу, а денес Боливија. Неговиот татко Хуан Кириако Муриљо бил по потекло од поелитно семејство во Ла Пас, а неговата мајка била со староседелски корени. Хуан Кјарико учел за свештеник во католичка црква, а набрзо по раѓањето на Педро станал и свештеник. Хуан се грижел за неговото образование. Денес се верува дека Педро учел во Семинарскиот колеџ Сан Карлос во Ла Пас. Подоцна Педро се запишал на Универзитетот Сан Франсиско Хавиер од Чукисака, каде изучувал право, но го напуштил факултетот пред да го заврши. На 21 година тој се оженил со Олмедо Мануел де ла Коча во Потоси. После 3 години семејството се преселило во Ирупана, и се верува дека до тој момент имал барем 2 деца.
Уште од раните колонијални денови, контролата во Горно Перу од страна на шпанските власти била силна. Во 1780 година се одвил бунтот на Тупак Амару II. Муриљо помогнал да се совлада тој бунт и така тој бил назначен за поручник на милицијата.
Пет години подовна умрел Хуан Кириако Муриљо оставајќи го своето богатство на децата на Педро. За ова се побунила тетката на Педро, сестрата на татко му, Каталина Фелипе и покренала судска постапка. За време на постапката Муриљо лажно изјавил дека има завршено право. Тој го изгубил спорот и започнал да работи во рударската индустрија.
2 Активизам
Кога Франција навлегла во Шпанија за време на Наполеоновите војни и кога паднал од власт Фернандо VII, помеѓу населението во Новиот Свет се појавиле немири и негодувања. Дополнително на тоа, помеѓу леѓето сè уште биле свежи сеќавањата за насилната надвалст врз староседелците во Горно Перу. Во 1805 година бил дел од група која заговарала против шпанската власт, но бил откриен и донесен пред суд.
Регионалната влада на Горно Перу во Чукисака, Кралска аудиенција Чаркас, се загрижила за лојалноста на локалната власт. Многу набрзо се формирала хунта на 25 мај 1809 година. Во ситуација кога клалот не бил на власт, логиката на луѓето во Горно Перу ги насочувала на самоуправување. Самоопределувачко движење се појавило во регионот. Во меѓувреме, Муриљо заговарал и во Ла Пас, каде на 16 јули предводел востание. Востанието основало „заштитничка хунта“ („хунта туитива“, ''Junta Tuitiva'') и барањето на Муриљо било независност на Горно Перу од Шпанија и ништо друго.
Овој бунт, револт или револуција е една од првите во Латинска Америка против Шпанската Империја. Монархијата ја увидела опасноста од ваквите движења и испратила кралски трупи во Боливија, дел од Перу а дел од Буенос Аирес. Набрзо овој бунт бил згаснат. Муриљо морал да пребега, но бил фатен од властите. На 29 јануари бил обесен со останатите од неговата дружба. На крајот од својот живот изјавил:
Форензичка психологија

Форензичка психологија — пресек помеѓу психологијата и правниот систем. Тоа подразбира разбирање на фундаменталните правни принципи, осебено во однос на сведочењето на стручните сведоци и конкретната област за засегатни содржини (пр., компетентноста да се одржи судење, старателство над деца и посетување или дискриминација на работното мест), како и релевантни надлежности (пр. во Соединетите Американски Држави, дефиницијата за лудило во кривичните судења се разликува од држава во држава), со цел да можат соодветно да се комуницираат со судиите, адвокатите и другите правни професионалци. Важен аспект на форензичката психологија е способноста да сведочи на суд како вештак, да изврши преформулирање на психолошките наоди во правниот јазик во судницата, обезбедувајќи информации за правниот персонал на начин што може да се разбере. Понатаму, за да биде веродостоен сведок, форензичкиот психолог мора да ја разбере филозофијата, правилата и стандардите на судскиот систем. Првенствено, тие мора да го разберат контрадикторниот систем. Исто така, постјат правила за доказ за слушање и што е најважно, право за исклучување. недостаток на цврсто разбирање на овие постапки ќе резултира со тоа што форензичкиот психолог ќе го загуби кредибилитетот во судницата. Форензички психолог може да се обучи во клиничка, социјална, организациска или која било друга гранка во психологијата.
Крадци (филм од 2018)

Крадци (јапонски: ''Manbiki kazoku'') - јапонски филм од 2018 година, во режија на Хироказу Коре-еда, кој е автор и на сценариото. Главните улоги ги играат: Кирин Кики, Лили Френки, Сакура Андо, Мају Мацуока, Јио Каири, Мију Сасаки итн. Филмот освоил шест награди, од кои најважната е „Златната палма“ на Канскиот филмски фестивал.
1 Синопсис
Во една трошна, сиромашна куќа живеат старица, маж, жена, возрасна девојка и дете. Мажот и жената работат нископлатени, повремени работи, но истовремено крадат по локалните продавници, заедно со детето. Една студена вечер, мажот и детето наоѓаат напуштено девојче кое го земаат со себе. Најпрвин, присутните не сакаат да го прифатат девојчето, но кога ги откриваат трагите од насилство, тие почнуваат да се грижат за него како за свое дете. Во меѓувреме, полицијата го бара исчезнатото девојче. Жителите на куќата живеат безгрижен живот, но работите се влошуваат кога умира старицата. Бидејќи немаат пари за погреб, мажот и жената ја закопуваат старицата внатре во куќата. По некое време, жената е отпуштена од работа. Еднаш, детето и девојчето влегуваат во продавница при што девојчето почнува да краде, а детето се обидува да го заштити. Бегајќи од продавачите, тоа се повредува и завршува во болница, каде го испитува полицијата. Останатите жители на куќата се обидуваат да побегнат, но токму тогаш пристигнува полицијата и мажот и жената се уапсени. Тогаш се откриваат вистинските односи во куќата: мажот и жената се вонбрачен пар кој го убил поранешниот сопруг на жената; старицата изнудувала пари од едно семејство; а детето не им е син, туку своевремено го пронашле во еден автомобил. Мажот и жената се обвинети за грабнувањето на девојчето, а целата вина ја презема жената, која завршува в затвор. Малото девојче го враќаат кај родителите, кои продолжуваат да се однесуваат лошо кон него, а детето завршува во дом за деца без родители.
Русите доаѓаат, Русите доаѓаат

Русите доаѓаат, русите доаѓаат! (англиски: ''The Russians Are Coming, the Russians Are Coming'') - американски филм од 1966 година, во режија на Норман Џуисон, според сценариото засновано врз романот на Натаниел Бенчли. Главните улоги ги играат: Карл Рејнер, Ева Мари Сеинт, Алан Аркин, Брајан Кејт, Џонатан Винтерс, Пол Форд, Теодор Бајкел, Џон Филип Ло, итн. Во 1967 година, филмот бил номиниран за наградата „Оскар“ во четири категории, како и за наградата „Златен глобус“ во пет категории од кои победил во две: најдобар филм - комедија или мјузикл и најдобар глумец (Алан Аркин). Исто така, филмот имал и две номинации за наградата БАФТА.
1 Синопсис
Дејството на филмот се одвива за време на Студената војна, кога една советска подморница заглавува во близината на еден остров во американската сојузна држава Масачусетс. Деветмина морнари, предводени од Розанов (го игра Аркин), оди во блиската населба за да најде брод со кој би ја одвлекле подморницата назад во морето. Тие доаѓаат во една куќа во која го минува својот летен одмор писателот Волт Витекер (го игра Рејнер), заедно со семејството. Тој помислува дека Советскиот Сојуз ги нападнал САД и наскоро целиот крај е зафатен од паника. Притоа, една група жители се самоорганизира, со цел да го одбрани островот, а шефот на полицијата настојува да ги вразуми. Советските морнари го заробуваат Витекер, а неговата ќерка се зближува со советскиот морнар Алексеј (го игра Ло). Една група од советските морнари успева да грабне брод, но капетанот на подморницата, мислејќи дека другите морнари се заробени, наредува да го нападнат градот. Тогаш, на пристаништето се собира месното население, при што советските морнари и Американците се здружуваат за да спасат едно дете. Најпосле, кон островот полетуваат американски воени авиони, со цел да ја уништат подморницата, но месното население со своите бродови и чамци ја придружува подморницата сè додека таа безбедно не си замине.
Психотерапија

Психотерапијата е употреба на психолошки методи, особено кога се заснова на редовна лична интеракција, за да им се помогне на луѓето да го променат однесувањето и да си надминат проблемите на посакувани начини. Психотерапијата има за цел да ја подобри благосостојбата на поединецот и менталното здравје, да ги разреши или ублажи проблематичните однесувања, верувања, принудувања, мисли или емоции и да ги подобрува односите и социјалните вештини. Одредени психотерапии се сметаат за докази за лекување на одредени дијагностицирани ментални нарушувања. Друфите се критикувани како псевдонаука. Постојат повеќе од илјада различни психотераписки техники, од кои некои се помали варијации, додека други се засноваат на многу различни концепции на психологијата, етика (како да се живее) или техники. Повеќето вклучуваат сесии на еден на еден, помеѓу клиентот и терапевтот, но некои се спроведуваат со групу, вклучувајќи и семејства. Психотерапевтите можат да бидат професионалци за ментално здравје, како што се психијатри, , клинички социјални работници, брачни и семејни терапевти или професионални советници. Психотерапевтите, исто така, може да потекнуваат од различни потекла, и во зависност од надлежноста може да бидат законски регулирани, доброволно регулирани или нерегулирани (и самиот термин може да биде заштитен или не).
1 Наводи
Берсерк

Берсерк или берсерки — нордиските воини првенци, кои претежно се јавуваат во исландски саги, за да бореле во гневен бес.
Овие првенци честопати би влегле во битка без заштитна долама. Берсерките се потврдени во бројни извори од Старо Норсеб, како и Улфхеонар (волк-палта).
Криминалистичка психологија

Криминалистичка психологија, исто така позната како криминолошка психологија - проучување на волјата, мислите, намерите и реакциите на криминалците и сето она што учествува во криминалното однесување. Поврзана е со полето на проучување на криминалната антропологија. Истражувањата одат длабоко во она што го прави и поттикнува некого да изврши кривично дело, но исто така и реакциите по криминалот, во бегство или на суд. Криминалните психолози често се повикуваат како сведоци во судските случаи за да му помогнат на поротата да го разбере умот на криминалецот. Некои видови на психијатрија, исто така, се занимаваат со аспекти на криминалното однесување.
1 Улогата на психологијата во правниот систем
Психијатри и психолози се лиценцирани професионалци кои можат да проценуваат ментални и физички состојби. Оние кои вршат профилирање бараат шеми во однесувањето кои го карактеризираат поединецот кој го извршил злосторството. Со групен напор се обидуваат да ги одговорат најчестите психолошки прашања: Дали постои ризик сексуален грабливец повтотно да изврши злосторство доколку е вратен во општеството; дали злосторникот е компетентен да се суди; дали злосторникот делото го извршил во свесна/несвесна состојба.
2 Наводи
Ниша (белковински структурен мотив)

Нишата е белковински (белковински) структурен мотив кој се состои од три или четири аминокиселински остатоци, каде карбонилните (C=O) групи од ’рбетот на полипептидниот синџир врзуваат (односно се премостени со) позитивно наелектризирани или δ+ групи. Групите δ+ ги вклучуваат оние кои донираат две водородни врски, како што е NH<sub>2</sub> групата и молекулата на вода. Во една типична белковина, 7% од аминокиселинските остатоци припаѓаат на ниши кои врзуваат δ+ група, додека дополнителни 7% имаат конформација на ниша, но не врзуваат катјонска група.
Постојат два типа на ниши, означени како ''ниша3'' (3 остатоци, i до i+2) и ''ниша4'' (4 остатоци, i до i+3). Кај ниша3 мотивот, δ+-врзувачките карбонилни групи се од аминокиселинските остатоци i и i+2, додека кај ниша4 мотивот δ+-врзувачките карбонилни групи се од аминокиселинските остатоци i и i+3.
Ниша3 има α-конформација за остатокот i+1 и β-конформација за остатокот i+2; ниша4 има α-конформација за остатоците i+1 и i+2 и β-конформација за остатокот i+3.
Нишата обично се јавува на C-терминалот на α-завојниците, а особено на 3<sub>10</sub> завојниците.
Метални јони кои се јавуваат врзани за ниши во белковините се Na<sup>+</sup>, K<sup>+</sup>, Ca<sup>++</sup> и Mg<sup>++</sup>. Белковините кои имаат регулаторни катјони, често ги врзуваат тие катјони со помош на ниши (тромбин, Na<sup>+</sup>; анексин, Ca<sup>++</sup>; пируват дехидрогеназа, K<sup>+</sup>).
Еден од најважните транспортери на катјони во клетката е калциумовата ATPаза. Во кристалната структура на белковината со врзани Ca<sup>++</sup>-јони, двата калциумови јони се наоѓаат еден до друг во рамките на трансмембранскиот домен. Различни карбонилни групи од страничните ланци на аминокиселинските остатоци можат да учествуваат во нивното врзување, но едниот од овие калциумови јони е врзан за ниша3/ниша4 (и двете во склоп на еден мотив) од остатоците 304-307, на C-терминалот на α-завојницата.
Страничниот ланец на лизински остаток во јадрениот експортен рецептор CRM1, специфично бива препознаен од конформација на ниша која е составен дел на јадрениот експортен сигнал на белковината кој излегува од клеточното јадро.
Натриумовиот јон во Fluc флуоридниот канал е сместен на дијадната оска на димерот, а е тетраедарски врзан од страна на две ниши4, една во секоја од подединиците.
Интердоменскиот линкер на белковината на топлински шок Hsp70 (анг. 70 kilodalton heat shock protein), изграден од 10 аминокиселински остатоци, овозможува алостерна комуникација помеѓу два склопени домени. N-терминалниот дел од линкерот има ниша4 структура која врзува молекула на вода.
Друг мал трипептиден мотив кој врзува катјони или δ+ групи преку карбонилните (C=O) групи од ’рбетот на полипептидниот синџир се нарекува кетгрип (анг. catgrip).
1 Наводи
Психотрауматологија

Психотрауматологија е научноистражувачка дисиплина за психолошка траума. Поточно, оваа дисциплина е вклучена во лекување, спречување и истражување на трауматски ситуации и реакции на луѓето кон нив. Особено се фокусира на третманот на посттрауматски.
1 Фактори
Постојат три главни категории кои се гледаат во психотрауматологијата: факторите пред, за време и по настанот што се случил во психолошка трауматизација.
Таквите фактори вклучуваат: семејна историја (вклучувајќи ги и родителите); претставување на факторите на личност: Професионални, бихевиорални и психјатриски фактори на ризик: Склоност на психолошките состојби: Фактори испитувани за трауматизирачки настан: Еколошки интерперсонални, ситуации и биолошки фактори. Фактори испитувани по трауматизирачки настан; Психолошки одговори на траума;Централниот нервен систем, систематските патофизиолошки, бихејвиорални и психофизиолошки ефекти од претходните состојби; Фамилјарни модели.
Социолошки модели(вклучувајќи професионални, заеднички, национални и меѓународни) стрес-нарушувања (ПТСН)и акутно стресно нарушување (АСН), но може да се користи за лекување на какви било несакани реакции кои може да ги има лицата после доживување на трауматски настан.